Bosanski vjestnik
Bosanski vjestnik je bio prva novina štampana u Bosni i Hercegovini. List je izdavala i uređivala "Sopronova pečatnja" i njegov vlasnik Ignjat Sopron. Bio je to političko informativni i obrazovni sedmičnjak, koji je izlazio od 1866. do 1867. godine, u Sarajevu. U Bosanskom vjestniku po prvi put dat je osvrt na jednu knjigu. Bio je to prikaz knjige "Naravoučenije o čoveku i njegovim dužnostima" koja je štampana u Sopronovoj Pečatnji. U oktobru 1866. godine "Sopronova pečatnja" mijenja ime u Vilajetska Pečatnja. Od br. 1 (1867.) list se štampa u Vilajetskoj Pečatnji. Nova promjena imena se desila nakon prodaje "pečatnje." Od proljeća 1867. mijenja ime u Vilajetska štamparija. Nakon prodaje štamparije vladi, Sopron nastavlja uređivati list do proljeća 1867. godine.